Külön gondoltunk az ilyen nehéz élethelyzetben lévő lányokra. A szóhasználatot is szándékosan úgyy alakítottuk, hogy ők is megszólítva érezzék magukat, és ezt a bevezetésben hangsúlyosan ki is emeltük: “Lehet, hogy bármilyen ok miatt nem az anyukáddal nézed ezt a videót, hanem a nagynénéddel, keresztanyáddal vagy épp az apukáddal – egyszóval egy olyan felnőttel, akiben megbízod és törődik veled.”  Ha egy kiskamasz lánynak nem él / nem elérhető az édesanyja, akkor különösen fontos, hogy komoly érzelmi támogatást és alapos tudást kapjon – mint amilyet a workshopon való részvétel nyújthat a számára.